Aprobat
prin Hotărîrea Consiliului INJ

nr.7/2 din 29.06.2011
Anunţ

Consiliul Institutului Naţional al Justiţiei anunță concursul de admitere la Institutul Naţional al Justiţiei pentru instruirea inițială în perioada 1 octombrie 2011 – 31 martie 2013.

La concurs sînt scoase 15 locuri de candidaţi la funcţia de judecător şi 15 locuri de candidaţi la funcţia de procuror.

La concurs se poate înscrie persoana care întrunește următoarele cerinţe:

a) deține cetăţenia Republicii Moldova, are domiciliul pe teritoriul ei;

b) are capacitate de exerciţiu;

c) este licenţiată în drept;

d) nu are antecedente penale şi se bucură de o bună reputaţie;

e) cunoaşte limba de stat;

f) este apt din punct de vedere medical pentru exercitarea funcţiei.

Cererile pentru înscrierea la concurs se depun personal, în termen de 30 de zile (de la 4 iulie pînă la 4 august 2011, de luni pînă vineri, între orele 9.00-17.00), la Comisia de organizare a concursului de admitere al Institutului Naţional al Justiţiei. Sediul Institutului: mun. Chişinău, str. Serghei Lazo, 1, sala 7, telefon de contact: 233-119. 

La cererea-tip de înscriere la concurs se anexează următoarele documente:

a) actul de identitate;

b) diploma de licenţă și suplimentul;

c) diploma de magistru în drept (dacă există);

d) diploma de doctor în drept (dacă există);

e) carnetul de muncă (dacă există);

f) livretul militar (dacă există);

g) cazierul judiciar;

h) declaraţia cu privire la venituri şi proprietate;

i) caracteristica/referința de la ultimul loc de muncă sau de studii;
j) certificatul medical de sănătate;

k) două fotografii (3x4).

Actele menționate la lit.a) – f) se prezintă în original și în copie.

Modelele cererii-tip pentru înscrierea la concurs, a certificatului medical și a declaraţiei de venituri şi proprietate sînt plasate pe www.inj.md.

Concursul de admitere constă din două probe:

1) Proba scrisă cuprinde teste grilă la disciplinele: drept civil, drept procesual civil, drept penal, drept procesual penal. 
2) Proba verbală include rezolvarea a două speţe la disciplinele drept civil – drept procesual civil şi drept penal – drept procesual penal, care vor conține aspecte de drept material și procesual.

Procedura de organizare și desfășurare a concursului, tematica și alte informații vezi pe www.inj.md.
